החלילן בורה דוגיץ' (Bora Dugić) הודיע כי הוא פורש מהתמודדות בקדם האירוויזיון הסרבי מסיבות רפואיות. ההרכב הצועני Balkubano יבצע את השיר בלעדיו.
החלילן בורה דוגיץ' (Bora Dugić) פרש מהתמודדות בקדם האירוויזיון הסרבי, Beovizija, בשל מצבו הבריאותי. עם פרישתו הוחלט כי חברי הרכב הצועני Balkubano יבצעו את השיר "Svadba Velika" ללא החלילן הנודע.
בשבוע שעבר עמד שירו של דוגיץ' בשערוריה שהובילה לשינוי מילות השיר "Svadba Velika" אשר מתמודד על הזכות לייצג את סרביה באירוויזיון. מילות השיר המקוריות מספרות על חתן אשר מאיים לרצוח את משפחת הכלה במידה והיא תסרב להתחתן עימו. רשת הטלוויזיה הסרבית, RTS, ביקשה לשנות את מילות השיר.
נזכיר כי בורה דוגיץ' כבר הופיע על בימת האירוויזיון לצד הזמרת ילנה טומשביץ' (Jelena Tomašević) באירוויזיון 2008 כשניגן על בימת התחרות את השיר הסרבי "Oro".
חצי הגמר הראשון צפוי להתקיים ביום שישי (28 בפברואר) ואילו חצי הגמר השני ייערך ביום שבת – הגמר הגדול יתקיים ביום ראשון.